Iz navedene literature možete spremiti sledeći sadržaj iz Kulturmog nasleđa Crne Gore II

**CRNOGORSKI MANASTIRI (XV–XIX vijek)**

**PIVSKI MANASTIR** (podignut u XVI v, freskopisan u XVII v)

**MANASTIR SVETA TROJICA** (Manastir se nalazi oko 1,5 km od Pljevalja. U nekim dokumentima se pominje i kao Vrhobreznica. Najvjerovatnije je sagrađen na ostacima manastira iz nemanjićkog perioda. Prvi pisani pomen ovog manastira je iz 1537. kada ga je pomenuo **jeromonah Sava**, prvi poznati trojički prepisivač. Više puta je obnavljan i prepravljan, današnji izgled ima od XVI vijeka).

**MANASTIR OSTROG** - Manastir (blizu Nikšića) je dobio ime po nazivu brda koje se visoko uzdiže iznad njega. Otuda mu još i naziv Podostrog, i dijeli se na Donji (XIX v) i Gornji manastir (XVII v).

**MANASTIR ŠUDIKOVA,** kod Budimlja, na rijeci Limu, igrao je u prošlosti vidnu ulogu i u kulturnom i u političkom životu crkve i naroda ovoga kraja. Nije poznato kada je osnovan, ali se spominje u XVI vijeku. Crkva je spaljena od strane Turaka 1738. i ostala je u ruševinama, sve do 2005. kada je krenula obnova).

**MANASTIR DOBRILOVINA,** sa crkvom posvećenom sv. Đorđu, nalazi se u okolini Mojkovca. Prvi put se pominje 1592. mada je vjerovatno postojao i ranije.

**MANASTIR NIKOLJAC,** Crkva nekadašnjeg Manastira Nikoljac u Bijelom Polju sagrađena je oko 1570. u obliku trobrodne bazilike sa kupolom. Na istočnoj strani se završava jednom polukružnom oltarskom apsidom.

**CRKVA SV. VASILIJA OSTROŠKOG,** iako ne pripada manastirskom sakralnom objektu, Crkva sv. Vasilija Ostroškog (Saborna crkva) u Nikšiću je najmonumentalnija građevina koju je podigao knjaz/kralj Nikola. Crkva je podignuta u slavu crnogorskih i hercegovačkih ratnika koji su poginuli u oslobodilačkim ratovima i borbama protiv Turaka 1875–1880.

Pripremni radovi na uzvišenju Petrova glavica započeti su još 1886. ali su ubrzo prekinuti usled teške finansijske situacije. Nastavljeni su tek kad je počela da stiže finansijska pomoć ruskog cara Aleksandra III i sv. Sinoda Ruske pravoslavne crkve. Kamen temeljac položen je 4. jula 1895. Radovi su trajali do 10. avgusta 1899, a crkva je osveštana 15. avgusta 1900.

MANASTIRI BOKE KOTORSKE I PRIMORJA U STILU BAROKA

(XVI–XIX VIJEK)

Krajem XVII vijeka u primorju dolazi do poleta u crkvenom graditeljstvu i prodora baroka koji jedino dolazi do izražaja u Boki Kotorskoj preko uticaja i graditelja koji su dolazili iz Venecije i Dalmacije. U to vrijeme katedrala **Sv. Tripuna u Kotoru** dobija barokna obilježja. Od crkvenih građevina u stilu baroka najznačajnija su **župna crkva u Prčanju** (Bogorodičina crkva – zasnovana 1789, dovršena 1913), **crkva Gospe od Škrpijela ispod Perasta** (1630. i dograđena 1722), **crkva Sv. Nikole** (u centru Perasta XV–XVII v. sa nedovršenom parohijskom crkvom uz nju koja je započeta 1740), **crkva Sv. Eustahija u Dobroti** (1762–1773) i **Sv. Mateja** (1670) u Dobroti, **manastir Savina** (blizu Herceg Novog) – manastirski kompleks čine tri crkve.

LITERATURA:

* *Istorija Crne Gore*, Podgorica 1967-1970.
* *Manastir Piva*, priredio Jeromonah Nikifor (Milović), Subotica 2009.
* Anika Skovran, *Umjetničko blago manastira Pive*, Cetinje-Beograd 1980.
* Božo Mihailović, *Manastir Piva*, Cetinje 1966.
* Jovan R. Bojović, *Ljetopis manastira Piva*, Podgorica 1992.
* Obren Blagojević, *Piva*, Beograd 1971.
* Željko Fajfrić, *Manastir Piva*, Šid 1998.
* *Crna Gora*, monografija, Beograd 1976.
* Vladimir Čavor, *Crna Gora – opšta monografija*, Beograd-Podgorica, 2003.
* Tatjana Pejović, *Manastiri na tlu Crne Gore*, Beograd 1995.
* *Crna Gora*, monografija, Beograd-Titograd 1980.
* *Kotor*, monografija, Zagreb 1970.
* *Virpazar, Bar, Ulcinj*, Cetinje-Beograd 1974.

**Napomena**:

takođe na linku možete pogledati na kanalu youtube zanimljivo predavanje u vezi sa kulturnim blagom Boke kotorske:

https://youtu.be/rzDd3vUXIp0